[{"text_idx": "#000001", "text": "HafanNewyddionWISERD yn lansio gwasanaeth UnionMaps rhyngweithiol"}, {"text_idx": "#000002", "text": "WISERD yn lansio gwasanaeth UnionMaps rhyngweithiol"}, {"text_idx": "#000003", "text": "Heddiw, mae WISERD yn cyflwyno gwasanaeth rhyngweithiol newydd sy\u2019n galluogi defnyddwyr i weld data am aelodau undebau yn ardaloedd dros 400 o awdurdodau unedol a lleol Prydain. Mae UnionMaps yn galluogi defnyddwyr i gynhyrchu adroddiadau ardal o aelodaeth undebau ar gyfer lleoliad penodol neu edrych ar sut mae mesurau gwahanol o aelodaeth undebau yn amrywio ar draws Prydain."}, {"text_idx": "#000004", "text": "Ers ei anterth ym 1979, mae cyfraddau aelodaeth undebau yn y DU wedi bod yn gostwng. Fodd bynnag, mae rhai rhannau\u2019n parhau\u2019n fwy undebol nag eraill. Dros nifer o flynyddoedd, mae ystadegau swyddogol wedi dangos bod aelodaeth undebau\u2019n uwch ar draws rhanbarthau Gogledd Lloegr ac ymhlith cenhedloedd datganoledig y Deyrnas Unedig. Fodd bynnag, nid yw amcangyfrifon ar gyfer ardaloedd daearyddol manwl wedi bod ar gael o\u2019r blaen."}, {"text_idx": "#000006", "text": "Y lle mwyaf undebol yn y DU yw Copeland yn Cumbria. Mae Copeland, sydd wedi\u2019i leoli\u2019n rhannol yn hen ardal maes glo Cumbria, yn gartref i safle Prosesu Niwclear Sellafield, sydd a\u0302 gweithlu undebol iawn. Er bod aelodaeth undebau yn y DU yn gysylltiedig yn gyffredinol a\u0302\u2019r rheini sydd a\u0302 gwerthoedd gwleidyddol asgell chwith, dewisodd Copeland AS Ceidwadol yn yr etholiad diwethaf."}, {"text_idx": "#000009", "text": "\u201cMae aelodaeth undebau mewn ardal yn adlewyrchu etifeddiaeth hanesyddol y diwydiannau traddodiadol megis mwyngloddio, dur ac adeiladu llongau, a phwysigrwydd parhaus sectorau undebol o fewn yr economi fodern."}, {"text_idx": "#000011", "text": "Beth am gael gwybod faint sy\u2019n aelod o undeb yn eich ardal chi? Cewch rhagor o wybodaeth am ein hymchwil ar undebau llafur ar ein gwefan."}]